
Ε Ι Σ Α Γ Ω Γ Η

        Με την έκδοση της οδηγίας 2006/126/ΕΚ του Ευρωπαϊκού Κοινοβουλίου και του Συμβουλίου της 20ης Δεκεμβρίου 2006 της Ευρωπαϊκής Ένωσης οι νέες άδειες οδήγησης από 19-1-2009, σε όλα τα κράτη – μέλη πρέπει υποχεωτικά να εκδίδονται σύμφωνα με τα πρότυπα που αναφέρουν οι διατάξεις της οδηγίας και να εκτυπώνονται σε μορφή πλαστικής κάρτας (μορφότυπο ID1). Με το νόμο 3534/2007 ρυθμίζεται η σχετική διαδικασία εκτύπωσης των αδειών οδήγησης και με την κ.υ.α. 18623/2372/11-8-2008 ανατίθεται η υλοποίηση της εκτύπωσης στη Δ/νση Διαβατηρίων της Ελληνικής Αστυνομίας.

      Η Δ/νση Διαβατηρίων διαθέτει την εξειδικευμένη υλικοτεχνική υποδομή και την τεχνογνωσία που απαιτεί μια εκτύπωση τέτοιου τύπου και έχει ήδη υλοποιήσει με επιτυχία την εκτύπωση, για λογαριασμό του Υπ. Εξωτερικών, των διαβατηρίων, όμοιο εγχείρημα υψηλών προδιαγραφών ποιότητας και ασφάλειας. Σημειωτέον ότι οι προδιαγραφές οι οποίες είναι αναγκαίες για την εκτύπωση των αδειών οδήγησης οδήγησαν τις περισσότερες χώρες της Ε.Ε. στην επιλογή παρόμοιου μοντέλου «κεντρικής» εκτύπωσης.

       Για αιτήσεις που κατατίθενται από την 19-1-2009 και μετά, στις αρμόδιες Υπηρεσίες Μεταφορών των Ν.Α. της χώρας (ΝΥΜΕ) για επέκταση, ανανέωση, ανταλλαγή κ.λπ.αδειών οδήγησης, οι αντίστοιχες άδειες οδήγησης θα εκτυπώνονται σε μορφή πλαστικής κάρτας από την Διεύθυνση Διαβατηρίων σύμφωνα με την διαδικασία που περιγράφεται παρακάτω. 

       Όποιες αιτήσεις κατατεθούν πριν την προαναφερόμενη ημερομηνία και δεν έχουν διεκπεραιωθεί μέχρι και 16-1-2009, οι αντίστοιχες άδειες οδήγησης θα εκτυπώνονται σε μορφή πλαστικής κάρτας από την Διεύθυνση Διαβατηρίων σύμφωνα με την διαδικασία που περιγράφεται παρακάτω.  

Οι άδειες οδήγησης σε χάρτινο έντυπο που ήδη έχουν εκδοθεί ισχύουν ως έχουν μέχρι το 2033 τηρουμένων των λοιπών διατάξεων περί ανανέωσής των. Η αντικατάσταση ισχύουσας άδειας εκτυπωμένης σε χάρτινο έντυπο με νέα πλαστικού τύπου είναι δυνατή κατόπιν σχετικής αιτήσεως του κατόχου της.

Η διοικητική ανανέωση των νέων αδειών οδήγησης θα καθοριστεί με την πλήρη ενσωμάτωση της οδηγίας 2006/126/ΕΚ.   

Κ Ε Φ Α Λ Α Ι Ο  Α΄

ΝΟΜΙΚΟ ΠΛΑΙΣΙΟ

Ακολουθεί το πλήρες νομικό πλαίσιο των παραπάνω ρυθμίσεων:

   Απόφαση 2005/211/ΔΕΥ του Συμβουλίου της 24ης Φεβρουαρίου 2005 «για την εισαγωγή

     ορισμένων νέων λειτουργιών του συστήματος πληροφοριών Σέγκεν, συμπεριλαμβανομένης

     της καταπολέμησης της τρομοκρατίας». 

  Οδηγία 2006/126/ΕΚ του Ευρωπαϊκού Κοινοβουλίου και του Συμβουλίου της 20ης Δεκεμβρίου

    2006 για την άδεια οδήγησης.  

  ν. 3534/2007 (ΦΕΚ 40/Α΄) «Σύσταση Αρχής για την κατανομή του διαθέσιμου χρόνου χρήσης 

   στους ελληνικούς αερολιμένες και άλλες διατάξεις»      

   Σύμφωνα με την παράγραφο 7 του άρθρου 15 του νόμου  αυτού προβλέπονται τα εξής : « Με κοινή απόφαση των Υπουργών Μεταφορών και Επικοινωνιών και Δημόσιας τάξης δύναται να ανατίθεται στη Διεύθυνση Διαβατηρίων του Αρχηγείου Ελληνικής Αστυνομίας η εκτύπωση των αδειών οδήγησης, που εκδίδονται από τις Υπηρεσίες Μεταφορών και Επικοινωνιών των Νομαρχιακών Αυτοδιοικήσεων. Με την ίδια απόφαση καθορίζονται οι προδιαγραφές ασφαλείας των αδειών οδήγησης και ρυθμίζονται θέματα σχετικά με την προμήθεια των εντύπων των αδειών οδήγησης, τη διαδικασία εκτύπωσής τους, τη διαβίβασή τους από και προς τις αρμόδιες υπηρεσίες, καθώς και κάθε άλλο σχετικό με την εκτύπωσή τους ζήτημα».

    Επίσης με το άρθρο 21 προστέθηκε στο άρθρο 2 του ν.δ. 638/1970 (ΦΕΚ 173/Α΄) παράγραφος ιη, ως εξής : «ιη) Τη μεταφορά πίστωσης στον προϋπολογισμό του Υπουργείου Δημόσιας Τάξης (Ειδικός φορέας Ελληνική Αστυνομία) για την κάλυψη της απαιτούμενης δαπάνης για την προμήθεια των αναγκαίων για την εκτύπωση των αδειών οδήγησης εντύπων και τη διακίνηση αυτών από και προς τις Υπηρεσίες Μεταφορών και Επικοινωνιών των Νομαρχιακών Αυτοδιοικήσεων στο Υπουργείο Δημόσιας Τάξης».  

   Απόφαση αριθμ. 29/2008 της 14ης Μαρτίου 2008 της μεικτής Επιτροπής του ΕΟΧ για την

     τροποποίηση του Παραρτήματος ΧΙΙΙ (Μεταφορές) της συμφωνίας για τον ΕΟΧ

   κ.υ.α. 43206/6028/29-7-2008 (ΦΕΚ 1541/Β΄) «Τροποποίηση των Παραρτημάτων Ι, ΙΙ και

    ΙΙΙ του π.δ. 19/1995 (ΦΕΚ 15/Α΄) για την προσαρμογή της ελληνικής νομοθεσίας προς τα

     αντίστοιχα παραρτήματα της οδηγίας 91/439/ΕΟΚ του Συμβουλίου για την άδεια οδήγησης,

     όπως αυτά τροποποιήθηκαν με τις οδηγίες 2006/126/ΕΚ του Ευρωπαϊκού Κοινοβουλίου

     και του Συμβουλίου της 20-12-2006 , 2006/103/ΕΚ του Συμβουλίου της 20-11-2006

     και 2008/65/ΕΚ της Επιτροπής της 27-6-2008». 

  κ.υ.α. 18623/2372/11-8-2008 (ΦΕΚ 1697/Β΄)  

    Κατ΄εξουσιοδότηση των άρθρων 15 και 21 του ν. 3534/2007 εκδόθηκε αυτή η Κοινή Υπουργική Απόφαση των Υπουργών Εσωτερικών και Μεταφορών και Επικοινωνιών, με την οποία ανατίθεται στην Διεύθυνση Διαβατηρίων του Αρχηγείου της Ελληνικής Αστυνομίας (ΑΕΑ) η εκτύπωση των νέων αδειών οδήγησης υπό μορφή πλαστικής κάρτας, οι προδιαγραφές της οποίας περιγράφονται στο Παράρτημα Ι της οδηγίας 2006/126/ΕΚ [όπως συμπληρώθηκε με την απόφαση 29/2008 της 14ης Μαρτίου 2008 της μεικτής Επιτροπής του ΕΟΧ για την τροποποίηση του Παραρτήματος ΧΙΙΙ (Μεταφορές) της συμφωνίας για τον ΕΟΧ]. Το έντυπο καλύπτεται από προδιαγραφές ασφαλείας οι οποίες είναι απόρρητες και τηρούνται στην Διεύθυνση Διαβατηρίων του ΑΕΑ. Περιέχονται επίσης οι προδιαγραφές που είναι απαραίτητες για οπτικό μακροσκοπικό έλεγχο της γνησιότητας του εντύπου.  

     Σύμφωνα με την κ.υ.α. η Διεύθυνση Διαβατηρίων έχει την υποχρέωση, ανάλογα με τις τεχνολογικές εξελίξεις σχετικά με τα μέτρα ασφαλείας, να ενημερώνει και να προτείνει στην Γενική Διεύθυνση Μεταφορών του ΥΜΕ την ενσωμάτωση νέων μέτρων ασφαλείας όπως το ολοκληρωμένο μικροκύκλωμα (chip) ή η κατάργηση των τυχόν παρωχημένων. Η Γενική Διεύθυνση Μεταφορών του ΥΜΕ είναι η αποκλειστική αρμόδια υπηρεσία για να αποφασίσει σχετικά. Προβλέπονται επίσης τα δικαιολογητικά για την εκτύπωση των αδειών οδήγησης, ο τρόπος υποβολής και διαβίβασης αυτών στην Διεύθυνση Διαβατηρίων και η αποστολή ή παράδοση των αδειών στους αιτούντες, ο τύπος, το σχήμα, το χρώμα και το περιεχόμενο των ενδείξεων της άδειας οδήγησης. Επίσης προβλέπεται ο τρόπος της μεταφοράς της πίστωσης από το ΥΜΕ στον προϋπολογισμό του Υπουργείου Εσωτερικών (Ειδικός Φορέας Ελληνική Αστυνομία) καθώς και ο τρόπος προμήθειας των αναλώσιμων και φύλαξης αυτών. Τέλος προβλέπεται και η Αίτηση Εκτύπωσης της άδειας οδήγησης που παρουσιάζεται στο Παράρτημά της (όπως αυτό τροποποιήθηκε με νεώτερη κ.υ.α.) το οποίο πρέπει, εκτός των άλλων δικαιολογητικών, να κατατίθεται στις ΝΥΜΕ.       

      Οι άδειες οδήγησης εκτυπώνονται εντός επτά (7) ημερών από την παραλαβή της αίτησης από την Διεύθυνση Διαβατηρίων.

   κ.υ.α. οικ. 68831/9254/11-12-2008 (ΦΕΚ 2541/Β’) «Τροποποίηση της κοινής απόφασης 

18623/2372/11-8-2008  (ΦΕΚ 1697/Β΄)» με την οποία τροποποιήθηκε το έντυπο της Αίτησης Εκτύπωσης άδειας οδήγησης. 

Κ Ε Φ Α Λ Α Ι Ο   Β΄

ΑΡΜΟΔΙΟΤΗΤΕΣ ΥΠΗΡΕΣΙΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ

ΤΩΝ ΝΟΜΑΡΧΙΑΚΩΝ ΑΥΤΟΔΙΟΙΚΗΣΕΩΝ ΤΗΣ ΧΩΡΑΣ

  
1. Οι προαναφερθείσες ρυθμίσεις επιφέρουν αλλαγές τόσο στο επιχειρησιακό σύστημα αδειών οδήγησης των Ν.Υ.Μ.Ε. της χώρας όσο και στο ηλεκτρονικό σύστημα διαχείρισης αδειών οδήγησης που τις υποστηρίζει. Η θεμελιώδης αλλαγή βρίσκεται στην εκτύπωση των αδειών οδήγησης η οποία παύει να υλοποιείται τοπικά στους εκτυπωτές των Ν.Υ.Μ.Ε. και υλοποιείται κεντρικά στους ειδικών προδιαγραφών εκτυπωτές της Δ/νσης Διαβατηρίων. Για την υλοποίηση της κεντρικής αυτής εκτύπωσης σχεδιάστηκε και αναπτύχθηκε ένας μηχανισμός αποστολής και λήψης 

στοιχείων που καταλήγει στην ενοποίηση στοιχείων που ένα μέρος τους μεταφέρθηκε ταχυδρομικά και το υπόλοιπο μεταφέρθηκε ηλεκτρονικά. Συνδετικός κρίκος των δυο διαφορετικών τρόπων μεταφοράς των στοιχείων  αποτελεί η Αίτηση Εκτύπωσης της οποίας η συμπλήρωση και η κατάθεση είναι απαραίτητη προϋπόθεση για την εκτύπωση της άδειας οδήγησης. Επισημαίνεται ότι η τήρηση του ηλεκτρονικού αρχείου με στοιχεία αδειών οδήγησης εξακολουθεί να παραμένει στην ΔΟΠ του ΥΜΕ. 

Στα δικαιολογητικά που προβλέπονται από την κείμενη νομοθεσία και υποβάλλονται έως σήμερα στις Ν.Υ.Μ.Ε. προστίθενται λοιπόν υποχρεωτικά τα παρακάτω:

       α) Η Αίτηση Εκτύπωσης άδειας οδήγησης του Παραρτήματος της κ.υ.α. 18623/2372/11-8-2008 όπως αυτή τροποποιήθηκε με την κ.υ.α. οικ. 68831/9254/11-12-2008, που χορηγείται από την Υπηρεσία Μεταφορών και Επικοινωνιών ή το ΚΕΠ
 ή ανευρίσκεται στην ιστοσελίδα του ΥΜΕ : www.yme.gr/Οδηγός του Πολίτη/Άδειες Οδήγησης καθώς επίσης και σε κάθε μία υποκατηγορία 03.01, 03.02, 03.06. έως 03.15 που αφορούν την κάθε διαδικασία χορήγησης, επέκτασης, αντικατάστασης κ.λπ. άδειας οδήγησης. 

       Στην Αίτηση Εκτύπωσης πρέπει να αναγράφονται όλα τα ζητούμενα στοιχεία, σύμφωνα με τις οδηγίες καταχώρησης που περιέχονται στο κάτω μέρος της, με κεφαλαίους χαρακτήρες και στυλογράφο σφαιριδίου (τύπου μπικ), υποχρεωτικά μπλε χρώματος μελάνης.  Ιδιαίτερη προσοχή πρέπει να επιδεικνύεται έτσι ώστε οι αναγραφόμενες ενδείξεις να είναι εντός των αυστηρά προκαθορισμένων πλαισίων.

       Επ’ αυτής αναγράφονται τα στοιχεία προσωπικής κατάστασης του κατόχου, ήτοι επώνυμο, όνομα, όνομα πατέρα. Κατά την εκτύπωση τα στοιχεία Επώνυμο και Όνομα μεταγράφονται σε όμοια με λατινικούς χαρακτήρες σύμφωνα με το πρότυπο ΕΛΟΤ 743 Ε2
. Ο τρόπος μεταγραφής φαίνεται σε σχετικό επισυναπτόμενο παράρτημα της παρούσας. 

      Αν ο ενδιαφερόμενος επιθυμεί διαφορετική από το πρότυπο αναγραφή τότε, τα στοιχεία αυτά αναγράφονται με λατινικούς χαρακτήρες κατά παρέκκλιση του προτύπου αυτού, ύστερα από αίτημά του, με βάση τη διαφορετική εγγραφή που υφίσταται σε δημόσιο έγγραφο αποδεικτικό της ταυτότητάς του.

      Εντός του προκαθορισμένου πλαισίου το οποίο προσδιορίζεται από δύο γραμμωτούς κώδικες, στην δεξιά πλευρά της (σημείο 5), τίθεται η υπογραφή του αιτούντα την χορήγηση, ανανέωση κ.λπ. άδειας οδήγησης. Στην περίπτωση όπου η υπογραφή δεν βρίσκεται εντός του προκαθορισμένου πλαισίου δεν είναι δυνατή η επεξεργασία της Αίτησης Εκτύπωσης και η εκτύπωση της άδειας. 

      Το γνήσιο της υπογραφής του αιτούντα γίνεται σύμφωνα με τις κείμενες διατάξεις. Τίθεται για τον σκοπό αυτό η υπογραφή και ονοματεπώνυμο του βεβαιούντος υπαλλήλου και η σφραγίδα της υπηρεσίας. Δεν απαιτείται το γνήσιο της υπογραφής του αιτούντα όταν η αίτηση εκτύπωσης υποβάλλεται από εκπαιδευτή οδηγών που εκπροσωπεί τον αιτούντα (η εκπροσώπηση πρέπει να 

προκύπτει από την Αίτηση-Υπεύθυνη δήλωση που υποβάλλεται με την κατάθεση των δικαιολογητικών). Στην περίπτωση αυτή τίθεται η σφραγίδα του εκπαιδευτή και η υπογραφή του.     

      β) Μία πρόσφατη έγχρωμη φωτογραφία, διαστάσεων 40×60 mm, τυπωμένη σε αναλογικό φωτογραφικό χαρτί, χωρίς τη χρήση τεχνολογίας ink–jet ή laser. Η φωτογραφία θα πρέπει να έχει ληφθεί κάτω από ιδανικές συνθήκες, τα δε χρώματα της εκτύπωσης επιβάλλεται να είναι ουδέτερα. Είναι αναγκαίο να τηρηθούν πιστά οι τεχνικές προδιαγραφές λήψης της, όπως αυτές περιγράφονται στο συνημμένο παράρτημα, προκειμένου να επιτευχθούν τα βέλτιστα αποτελέσματα. Η φωτογραφία επικολλάται προσεκτικά και χωρίς να παρεκκλίνει, στο προβλεπόμενο σημείο της αίτησης, με την χρήση αποκλειστικά και μόνο κόλλας ’’στικ’’, αφού τυχόν χρησιμοποίηση άλλου είδους κόλλας και ιδίως υγρής μορφής, θα δημιουργούσε προβλήματα, τα οποία ενδεχομένως οδηγούσαν στην απόρριψη του αιτήματος από το μηχανογραφικό σύστημα. Εξυπακούεται ότι, απαγορεύεται αυστηρά η χρήση συρραπτικού μηχανήματος ή συνδετήρων, τόσο για την επικόλληση της φωτογραφίας, όσο και για τυχόν σύρραψη των επισυναπτόμενων στην αίτηση συνοδευτικών δικαιολογητικών. Για όλους τους προαναφερόμενους λόγους η επικόλληση της φωτογραφίας μπορεί να γίνεται με την φροντίδα των υπαλλήλων της Υπηρεσίας Μεταφορών και Επικοινωνιών ή των εκπαιδευτών.

     γ) Παράβολο από την ΕΤΕ ποσού τριάντα (30) € υπέρ του ειδικού λογαριασμού του ν.δ. 638/1970 όπως ισχύει, που περιλαμβάνει τέλη υπέρ δημοσίου, την αξία του εντύπου και των ταχυδρομικών εξόδων αποστολής των δικαιολογητικών και της άδειας οδήγησης προς και από την Διεύθυνση Διαβατηρίων. Το δικαιολογητικό αυτό μπορεί να κατατίθεται ακόμα και κατά την παραλαβή της εκτυπωμένης άδειας οδήγησης. 

     δ) Για όποιον πολίτη επιθυμεί την αναγραφή της ομάδας αίματός του (στοιχείο διευκόλυνσης περίθαλψης στα τροχαία ατυχήματα) αντίγραφο εγγράφου από το οποίο να προκύπτει αυτή (π.χ. Πιστοποιητικό δημόσιου νοσοκομείου, δελτίο ταυτότητας, Απολυτήριο Στρατού, ιδιωτικό μικροβιολογικό εργαστήριο κ.α.) 

      
 2.  Στην υπάρχουσα επιχειρησιακή ροή, εκτύπωση άδειας οδήγησης πραγματοποιείται όταν οι προηγούμενες διαδικασίες που την αφορούν έχουν επιτυχώς ολοκληρωθεί. Στη νέα επιχειρησιακή ροή ακριβώς πριν την εκτύπωση της άδειας οδήγησης εισάγεται μια νέα διαδικασία η οποία ενεργοποιείται με την Αίτηση Εκτύπωσης και συνδέει τα στοιχεία του κατόχου που είναι αποτυπωμένα στην Αίτηση Εκτύπωσης με τα στοιχεία του κατόχου που βρίσκονται καταχωρημένα στο ηλεκτρονικό αρχείο αδειών οδήγησης και πρόκειται να τυπωθούν στην πλαστικού τύπου άδεια οδήγησης. Η σύνδεση επιτυγχάνεται με τη χρήση του γραμμωτού κώδικα (barcode) με τον παρακάτω τρόπο :

       Επικολλάται στην Αίτηση Εκτύπωσης ένας γραμμωτός κώδικας και στην «αντίστοιχη εγγραφή» στο ηλεκτρονικό αρχείο αδειών οδήγησης, με τη βοήθεια του οπτικού αναγνώστη γραμμωτών κωδίκων (barcode scanner) καταχωρείται ο ίδιος κώδικας. «Αντίστοιχη εγγραφή» ορίζεται ως η εγγραφή του ηλεκτρονικού αρχείου αδειών οδήγησης της οποίας τα προσωπικά στοιχεία κατόχου και ο αριθμός άδειας οδήγησης ταυτίζονται με αυτά της Αίτησης Εκτύπωσης. Το υπάρχον ηλεκτρονικό σύστημα διαχείρισης αδειών οδήγησης (on line αδειών οδήγησης) έχει προσαρμοστεί στις νέες απαιτήσεις με δύο τρόπους : 

      α) τροποποιώντας τις υπάρχουσες διδικασίες ώστε πριν την εκτύπωση των αδειών οδήγησης να δίδεται η δυνατότητα στο χρήστη να διαχειριστεί την Αίτηση Εκτύπωσης και

      β) εισάγωντας νέα διδικασία καταχώρησης γραμμωτού κώδικα (barcode) ώστε να δίδεται η δυνατότητα στον χρήστη να ανακτήσει την «αντίστοιχη εγγραφή» και να καταχωρήσει τον γραμμωτό κώδικα.

3. Οι Υπηρεσίες Μεταφορών και Επικοινωνιών των Ν.Α. της χώρας (ΝΥΜΕ) εφοδιάζονται με :

        α) Αιτήσεις Εκτύπωσης των αδειών οδήγησης. Η Αίτηση Εκτύπωσης άδειας οδήγησης θα ευρίσκεται και στον ιστότοπο του ΥΜΕ στην διαδρομή : Οδηγός του Πολίτη/Άδειες Οδήγησης και σε κάθε ένα από τα σημεία 03.01, 03.02, 03.06 κλπ.  προκειμένου μελλοντικά να εκτυπώνεται τοπικά σε κάθε υπηρεσία και στα ΚΕΠ για να διατίθεται στους πολίτες και τους εκπαιδευτές υποψηφίων οδηγών.   

        β) αυτοκόλλητους γραμμωτούς κώδικες (barcodes) οι οποίοι είναι διαφορετικοί για κάθε υπηρεσία,    

       γ) οπτικούς αναγνώστες (readers) των γραμμωτών κωδικών,

       δ) χαρτοκιβώτια, ειδικά κιβώτια ασφαλείας και αυτοκόλλητες ταινίες 

         4. Οι ΝΥΜΕ θα αποστέλλουν τις αιτήσεις εκτύπωσης στη Δ/νση Διαβατηρίων με ταχυμεταφορά, καθημερινά, με τον παρακάτω τρόπο : 

        Οι αιτήσεις εκτύπωσης άδειας οδήγησης τοποθετούνται στα ειδικά χαρτοκιβώτια 

συσκευασίας, τα οποία είναι μέγιστης χωρητικότητας 100 αιτήσεων ανά χαρτοκιβώτιο. Στο πλαϊνό καθ’ ύψος μέρος τους επικολλάται ο γραμμωτός κώδικας (φύλλο 2) που υποδηλώνει την συγκεκριμένη Υπηρεσία Μεταφορών και Επικοινωνιών που αποστέλλει το αίτημα, καθώς και τον αριθμό του χαρτοκιβωτίου (παρτίδας). Δίπλα ακριβώς από τον γραμμωτό κωδικό (barcode) και επί της ετικέτας (στο λευκό μέρος της) αναγράφεται χειρόγραφα ο αριθμός των αιτήσεων που περιέχονται στο χαρτοκιβώτιο.


Παράδειγμα: χαρτοκιβώτιο περιέχει 90 αιτήσεις.


       Ακολουθεί η σφράγιση των χαρτοκιβωτίων με αυτοκόλλητη ταινία ασφαλείας, κατά τρόπο που να μην επηρεάζει το γραμμωτό κώδικά τους. Στη συνέχεια αυτά τοποθετούνται στα ειδικά  κιβώτια ασφαλείας, τα οποία χρησιμοποιούνται κατά τη μεταφορά. 

       Τα ειδικά κιβώτια αυτά, μεγέθους 17,5 cm (ύψος) Χ 36 cm (μήκος) Χ 26 cm (πλάτος) είναι χωρητικότητας τριών χαρτοκιβωτίων (των 100 αιτήσεων το καθένα), και στο επάνω μέρος τους σφραγίζονται με καπάκι, το οποίο κλειδώνει με λουκέτο και φέρει επί της ειδικής υποδοχής ταινία ασφαλείας(tag), ο αριθμός της οποίας αναγράφεται επί συγκεκριμένου πεδίου στην απόδειξη παραλαβής (voucher). Η ειδική αυτή ταινία ασφαλείας τίθεται από τον υπάλληλο της εταιρείας ταχυμεταφοράς.     

       Με την τοποθέτηση των χαρτοκιβωτίων στο ειδικό κιβώτιο επισυνάπτεται σχετική κατάσταση σε δύο αντίτυπα, στην οποία αναγράφεται ο αριθμός τους, καθώς επίσης αναλυτικά οι αριθμοί των αιτήσεων κάθε χαρτοκιβωτίου, όπως εμφαίνονται στο υπόδειγμα κατάστασης που περιλαμβάνεται στο παράρτημα. Το ένα αντίγραφο εισάγεται στο ειδικό κιβώτιο και συνοδεύει τις αιτήσεις μέχρι τη Διεύθυνση Διαβατηρίων και το άλλο επισυνάπτεται στη σχετική απόδειξη παραλαβής που κρατείται στην ΝΥΜΕ.

       Η κάθε ΝΥΜΕ, αναλόγως του όγκου των διακινουμένων αιτήσεων, είναι εφοδιασμένη με τα συγκεκριμένα ειδικά κιβώτια ασφαλείας, καθώς επίσης με ειδικό κλειδί τύπου «master key», το οποίο ανοίγει όλες τις κλειδαριές των ειδικών κιβωτίων που της ανήκουν. Στη Διεύθυνση Διαβατηρίων υπάρχει ένα κλειδί τύπου «master key», το οποίο θα ανοίγει τις κλειδαριές του συνόλου των ειδικών κιβωτίων που θα χρησιμοποιούνται από τις Υπηρεσίες Μεταφορών και Επικοινωνιών. Με αυτό τον τρόπο διασφαλίζεται η ακεραιότητα του περιεχομένου τους.

       Ο υπάλληλος της εταιρείας ταχυμεταφοράς θα περνά σε προκαθορισμένη ώρα και θα συμπληρώνεται σχετική απόδειξη παραλαβής σε δύο αντίτυπα, από τα οποία το πρώτο θα παραδίδεται στην ΝΥΜΕ, προκειμένου να συσχετισθεί με το αντίγραφο της συνταχθείσας κατάστασης και το δεύτερο τοποθετείται από τον υπάλληλο της εταιρείας ταχυμεταφοράς σε ορισθείσα από την Δ/νση Διαβατηρίων θέση του ειδικού κιβωτίου, προκειμένου να αποτελέσει συνοδευτικό έγγραφό του. 

       Μετά την επεξεργασία της παρτίδας και την εκτύπωση των αδειών οδήγησης, η Διεύθυνση Διαβατηρίων τοποθετεί τις άδειες και τις τυχόν απορριπτικές επιστολές στα ειδικά κιβώτια. Με την ολοκλήρωση της διαδικασίας πακετοποίησης εκτυπώνεται μέσω του ολοκληρωμένου πληροφοριακού συστήματος κατάσταση, στην οποία αναφέρονται ο συνολικός αριθμός και οι συγκεκριμένες άδειες οδήγησης που περιλαμβάνονται στην αποστολή, η οποία εσωκλείεται στο ειδικό κιβώτιο. Ταυτόχρονα εκτυπώνεται ετικέτα με τα στοιχεία του παραλήπτη (Δ/νση ΝΥΜΕ), η οποία τοποθετείται σε συγκεκριμένη θέση του ειδικού κιβωτίου. 

       Η Δ/νση Διαβατηρίων διατηρεί τις αιτήσεις που είχε παραλάβει από τις ΝΥΜΕ για ένα διάστημα δέκα (10) ημερών και μετά τις καταστρέφει.

       Κατά τη διαδικασία προετοιμασίας της αποστολής του συνόλου των κιβωτίων με τις άδειες οδήγησης εκτυπώνεται νέα συγκεντρωτική κατάσταση με αναλυτικά στοιχεία της σχετικής αποστολής (συνολικός αριθμός κιβωτίων, στοιχεία παραληπτών, ημερομηνία και ώρα αποστολής). Παράλληλα η εταιρεία ταχυμεταφοράς εκδίδει για κάθε κιβώτιο που παραλαμβάνει σχετική απόδειξη. Η κατάσταση και το σύνολο των αποδείξεων τηρείται στο αρχείο της Διεύθυνσης Διαβατηρίων.

Οι ΝΥΜΕ παραλαμβάνουν μέσω του μεταφορέα από την Διεύθυνση Διαβατηρίων, τα ειδικά κιβώτια με τις εκτυπωμένες άδειες οδήγησης, οι οποίες είναι τοποθετημένες σε σφραγισμένους φακέλους που φέρουν τα στοιχεία των δικαιούχων και της ΝΥΜΕ που κατατέθηκαν τα αιτήματα.

Οι ΝΥΜΕ κατά την παραλαβή θα πρέπει να ελέγχουν:

       a) Εάν ο αριθμός των συσκευασιών με τις άδειες οδήγησης, συμπίπτει με αυτόν που αναγράφεται στις καταστάσεις που τα συνοδεύει. Σε περίπτωση διαφοράς και πριν υπογράψει ο αρμόδιος για την παραλαβή, ενεργείται εμπεριστατωμένη έρευνα, η οποία αποσκοπεί στην εξακρίβωση των λόγων, στους οποίους οφείλεται η ασυμφωνία, ενημερώνοντας ταυτόχρονα την Διεύθυνση Διαβατηρίων για τυχόν περαιτέρω οδηγίες.

        β) Εάν οι συσκευασίες φέρουν ενδείξεις που δημιουργούν υπόνοιες ότι έχουν παραβιαστεί, οπότε και ενεργείται ανάλογη έρευνα, για τη διαπίστωση των συνθηκών κάτω από τις οποίες έλαβε χώρα και τα είδη τα οποία τυχόν αφαιρέθηκαν, ενημερώνοντας και την Διεύθυνση Διαβατηρίων.

        Εφ’ όσον γίνει ο έλεγχος και δεν διαπιστωθούν προβλήματα, παραλαμβάνονται οι άδειες οδήγησης, και υπογράφεται η σχετική απόδειξη.

        Πέραν τούτου και προκειμένου να αντιμετωπισθούν τυχόν λάθη, αμέσως μετά την παραλαβή, οι φάκελοι που περιέχουν τις άδειες οδήγησης ή τις απορριπτικές επιστολές θα ανοίγονται υποχρεωτικά, πριν την τοποθέτησή τους για φύλαξη και θα γίνεται έλεγχος -αντιστοίχιση των αδειών οδήγησης/απαντητικών επιστολών με τα στοιχεία που αναγράφονται στις επισυναπτόμενες καταστάσεις και μετά την ταξινόμησή τους τοποθετούνται στα ειδικά χρηματοκιβώτια, με τα οποία έχουν εφοδιαστεί οι ΝΥΜΕ. 

Εάν για οποιονδήποτε λόγο δεν εκτυπωθεί άδεια οδήγησης, η υπηρεσία αφού λάβει την σχετική επιστολή από την Δ/νση Διαβατηρίων στην οποία θα εξηγούνται οι λόγοι αδυναμίας επεξεργασίας της αίτησης θα ενημερώνει τον ενδιαφερόμενο πολίτη για προσκόμιση νέας αίτησης. 

Από τα χαρτοκιβώτια θα απομακρύνονται οι γραμμωτοί κώδικες προκειμένου να είναι δυνατή η εκ νέου χρήση τους. Αυτό είναι δυνατόν να γίνεται για 2 ή 3 φορές ακόμη προκειμένου να μειωθεί το κόστος και το χαρτοκιβώτιο να παραμένει σε αρίστη κατάσταση μετά και την απομάκρυνση των ταινιών ασφαλείας. Πρέπει να τηρείται μεγάλη προσοχή διότι αν παραμείνει ένα παλαιός γραμμωτός κώδικας στην Δ/νση Διαβατηρίων θα υπάρξει πρόβλημα στην επεξεργασία.

         5. Το νέο ηλεκτρονικό σύστημα διαχείρισης των αδειών οδήγησης δίνει τη δυνατότητα στις υπηρεσίες να παρακολουθούν την πορεία εκτύπωσης της άδειας οδήγησης. Ανάλογη δυνατότητα θα παρέχεται στους ενδιαφερόμενους πολίτες,  μέσω σχετικής διαδικτυακής υπηρεσίας που αναπτύσεται στο ΥΜΕ.

Επίσης στις πρθέσεις του ΥΜΕ είναι η ανάπτυξη διαδικτυακής εφαρμογής για αυτόματη ενημέρωση των πολιτών μέσω SMS στο κινητό τους τηλέφωνο ή με αποστολή e-mail στην ηλεκτρονική τους διεύθυνση. 

                                               ΚΕΦΑΛΑΙΟ  Γ΄ 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΔΙΑΒΑΤΗΡΙΩΝ

        Η Διεύθυνση Διαβατηρίων παραλαμβάνει από τους μεταφορείς συσκευασίες χαρτοκιβωτίων που περιέχουν τις αιτήσεις για την εκτύπωση των αδειών οδήγησης.

        Με την ανάγνωση των γραμμωτών κωδίκων (barcodes) των χαρτοκιβωτίων και επιβεβαίωση της αναμενόμενης ποσότητας των παραληφθεισών αιτήσεων ακολουθεί ψηφιακή επεξεργασία – σάρωση (σκανάρισμα).

       Στην περίπτωση που ανακύψει αναντιστοιχία των αναμενόμενων αιτήσεων με αυτές που απεστάλησαν από τις ΝΥΜΕ, μεσολαβεί επικοινωνία – διαδικασία επιβεβαίωσής των.

       Ακολουθεί η επεξεργασία-αποκοπή της φωτογραφίας και της υπογραφής του αιτούντα την άδεια οδήγησης, οι  οποίες θα εκτυπωθούν στη εμπρόσθια όψη της. Στην περίπτωση που κατά την διαδικασία της επεξεργασίας-αποκοπής φωτογραφίας και υπογραφής προκύψει παρέκκλιση από τις τεχνικές προδιαγραφές, το αίτημα δεν επεξεργάζεται αλλά αποστέλλεται επιστολή στην αρμόδια ΝΥΜΕ, στην οποία και εξηγούνται οι λόγοι απόρριψής του. 

       Μετά την επεξεργασία-αποκοπή της φωτογραφίας και της υπογραφής, η Διεύθυνση Διαβατηρίων λαμβάνει ηλεκτρονικά από το Υπουργείο Μεταφορών και Επικοινωνιών τα δεδομένα που πρόκειται να εκτυπωθούν στην άδεια οδήγησης. Ειδικότερα για κάθε αίτηση που βρίσκεται στο στάδιο αυτό αποστέλλεται από την Διεύθυνση Διαβατηρίων ο αριθμός της (γραμμωτός κώδικας) και παραλαμβάνονται τα απαιτούμενα στοιχεία μαζί με την ψηφιακή υπογραφή τους, η  οποία δημιουργείται από το Υπουργείο Μεταφορών και Επικοινωνιών χρησιμοποιώντας ιδιωτικό κλειδί που έχει εκδώσει αυτό. Ακολούθως η Διεύθυνση Διαβατηρίων πιστοποιεί τα δεδομένα αυτά, χρησιμοποιώντας δημόσιο κλειδί το οποίο έχει εκδοθεί από το Υπουργείο Μεταφορών και Επικοινωνιών και αντιστοιχεί στο ιδιωτικό κλειδί με το οποίο έχουν υπογραφεί τα δεδομένα. Σε οποιαδήποτε περίπτωση λανθασμένης λήψης των δεδομένων ή αποτυχίας πιστοποίησης της υπογραφής αυτών, η Διεύθυνση Διαβατηρίων μπορεί να ζητήσει την αποστολή εκ νέου των δεδομένων. 

Η επικοινωνία μεταξύ της Διεύθυνσης Διαβατηρίων και του Υπουργείου Μεταφορών και 

Επκοινωνιών υλοποιείται με την χρήση πρωτοκόλλου ασφαλούς επικοινωνίας. Για την υλοποίηση αυτή το Υπουργείο Μεταφορών και Επικοινωνιών εκδίδει ηλεκτρονικό πιστοποιητικό για την Διεύθυνση Διαβατηρίων, το οποίο παραδίδεται σε αυτήν με ασφαλή μέσα.

       Σε οποιαδήποτε περίπτωση αλλαγής – ανανέωσης του πιστοποιητικού ή του ιδιωτικού κλειδιού υπογραφής, το Υπουργείο Μεταφορών και Επικοινωνιών οφείλει να ενημερώσει την Διεύθυνση Διαβατηρίων και να της παραδώσει το νέο πιστοποιητικό ή νέο δημόσιο κλειδί αντίστοιχα.

      Μετά την εκτύπωση της άδειας οδήγησης και τον σχετικό ποιοτικό έλεγχο, αυτή τίθεται σε επιστολικό φάκελο και επιστρέφεται στην ΝΥΜΕ που υποβλήθηκε το αίτημα, προκειμένου να επιδοθεί στον ενδιαφερόμενο. 

       Ο υπάλληλος της εταιρείας ταχυμεταφοράς θα διέρχεται από την Διεύθυνση Διαβατηρίων σε προκαθορισμένη, ώρα και θα συμπληρώνεται σχετική απόδειξη παραλαβής σε δύο αντίτυπα, από τα οποία το πρώτο θα παραδίδεται στη Διεύθυνση Διαβατηρίων, προκειμένου να συσχετισθεί με το αντίγραφο της συνταχθείσας κατάστασης και το δεύτερο τοποθετείται σε ορισθείσα θέση του ειδικού κουτιού, προκειμένου να αποτελέσει συνοδευτικό έγγραφό του. 

      Μετά την επεξεργασία της παρτίδας και την εκτύπωση των αδειών οδήγησης, η Διεύθυνση Διαβατηρίων τοποθετεί αυτές στα χαρτοκιβώτια και αυτά μέσα στα ειδικά κιβώτια. Με την ολοκλήρωση της διαδικασίας πακετοποίησης εκτυπώνεται μέσω του ολοκληρωμένου πληροφορικού συστήματος κατάσταση, στην οποία αναφέρονται ο συνολικός αριθμός και οι συγκεκριμένες άδειες που περιλαμβάνονται στην αποστολή, η οποία εσωκλείεται στο ειδικό κιβώτιο. Ταυτόχρονα εκτυπώνεται ετικέτα με τα στοιχεία του παραλήπτη (ΝΥΜΕ), η οποία τοποθετείται σε συγκεκριμένη θέση του ειδικού κιβωτίου.

       Κατά τη διαδικασία προετοιμασίας της αποστολής του συνόλου των κιβωτίων με τις άδειες οδήγησης εκτυπώνεται νέα συγκεντρωτική κατάσταση με αναλυτικά στοιχεία της σχετικής αποστολής (συνολικός αριθμός κιβωτίων, στοιχεία παραληπτών, ημερομηνία και ώρα αποστολής). Παράλληλα η εταιρεία ταχυμεταφοράς εκδίδει για κάθε κιβώτιο που παραλαμβάνει σχετική απόδειξη. Η κατάσταση και το σύνολο των αποδείξεων τηρείται στο αρχείο της Διεύθυνσης Διαβατηρίων.

       Το ειδικό κιβώτιο κλειδώνεται με το λουκέτο και φέρει επί της ειδικής υποδοχής ταινία ασφαλείας(tag), ο αριθμός της οποίας αναγράφεται επί συγκεκριμένου πεδίου στην απόδειξη παραλαβής (voucher) της εταιρείας ταχυμεταφοράς.    

ΚΕΦΑΛΑΙΟ  Δ΄

ΧΡΗΣΙΜΟΠΟΙΟΥΜΕΝΑ ΕΝΤΥΠΑ – ΥΛΙΚΑ ΣΗΜΑΝΣΗΣ ΚΑΙ ΣΥΣΚΕΥΑΣΙΑΣ

Οι εμπλεκόμενες στην διαδικασία έκδοσης των ελληνικών αδειών οδήγησης Υπηρεσίες Μεταφορών και Επικοινωνιών των Ν.Α. της χώρας (ΝΥΜΕ), εφοδιάζονται με συγκεκριμένα έντυπα και λοιπά υλικά σήμανσης και συσκευασίας, τα οποία χρησιμοποιούνται, για την υποβολή αιτήσεων, καθώς και την διαδικασία αποστολής των αιτήσεων στη Διεύθυνση Διαβατηρίων και επιστροφής των εκτυπωμένων αδειών οδήγησης, για επίδοση στους δικαιούχους.

α) Έντυπα αιτήσεων εκτύπωσης αδειών οδήγησης.

Όλες οι ΝΥΜΕ στις οποίες υποβάλλονται τα δικαιολογητικά για έκδοση αδειών οδήγησης, είναι εφοδιασμένες με τo προβλεπόμενo έντυπo Αίτησης Εκτύπωσης άδειας οδήγησης.

        Το έντυπο της Αίτησης Εκτύπωσης άδειας οδήγησης συμπληρώνεται με κεφαλαίους χαρακτήρες και στυλογράφο σφαιριδίου (τύπου μπικ), υποχρεωτικά μπλε χρώματος μελάνης. Ειδικότερα για την συμπλήρωση του εντύπου στα πεδία ΕΠΩΝΥΜΟ και ΟΝΟΜΑ ισχύουν τα εξής :

        Το επώνυμο και το όνομα, συμπληρώνονται όπως προκύπτουν από επίσημα έγγραφα ελληνικών αρχών, η δε μεταγραφή με λατινικούς χαρακτήρες, γίνεται αυτόματα από το σύστημα, σύμφωνα 

με το πρότυπο ΕΛΟΤ 743 Ε2, χωρίς να απαιτείται αναγραφή τους από τον ενδιαφερόμενο. Τα ανωτέρω στοιχεία, αναγράφονται με λατινικούς χαρακτήρες από τον ενδιαφερόμενο κατά παρέκκλιση του προτύπου αυτού, ύστερα από αίτημά του, με βάση διαφορετική εγγραφή που υφίσταται σε δημόσιο έγγραφο αποδεικτικό της ταυτότητάς του, ημεδαπής ή αλλοδαπής αρχής, το οποίο υποχρεούται να επιδείξει, ενώ φωτοαντίγραφό του τηρείται στο αρχείο της υπηρεσίας που δέχθηκε τα δικαιολογητικά. 

       Επισημαίνεται η υποχρέωση των υπηρεσιών για την ενημέρωση κάθε αιτούντα για δυνατότητα αναγραφής των σε λατινική γραφή, κατά παρέκκλιση του εν λόγω προτύπου, πλην όμως δεν δύναται να ζητήσει αναγραφή εντελώς διαφορετικού επωνύμου ή ονόματος, έστω και εάν αυτό περιλαμβάνεται σε ξένο ταξιδιωτικό ή άλλο έγγραφο. π.χ.  Δεν επιτρέπεται η μεταγραφή του ελληνικού επωνύμου ΠΑΖΙΩΤΟΠΟΥΛΟΣ σε PANOS ή του επωνύμου ΣΑΚΕΛΛΑΡΟΠΟΥΛΟΥ σε SALLOS ή τέλος του ονόματος Σπυρίδων σε STEVEN κ.λπ., γιατί στις περιπτώσεις αυτές δεν πρόκειται για απλή μεταγραφή, αλλά για αλλαγή επωνύμου ή ονόματος. Στις εν λόγω περιπτώσεις και εφ’ όσον το επιθυμεί ο ενδιαφερόμενος, θα πρέπει να προηγηθεί διόρθωση των αναγραφόμενων στα ελληνικά δημοτολόγια ατομικών στοιχείων και να ακολουθήσει η υποβολή αιτήματος έκδοσης, με τα νέα στοιχεία ταυτότητας. 

       Ιδιαίτερη προσοχή θα πρέπει να δίδεται στο χώρο και τον τρόπο αποθήκευσης των εντύπων. Επιβάλλεται όπως χρησιμοποιούνται χώροι μη εκτεθειμένοι στην υγρασία, η οποία και θα οδηγούσε στη μη αναγνώρισή τους και επεξεργασία από το μηχανογραφικό σύστημα της Δ/νσης Διαβατηρίων.

β) Ετικέτες γραμμωτών κωδίκων (barcodes).

      Σε κάθε αίτηση, επικολλάται ειδική ετικέτα σήμανσης (barcode), η οποία θα είναι ο αύξων αριθμός που θα προσδιορίζει μοναδικά το κάθε αίτημα και θα παρέχει τη δυνατότητα αυτόματης επεξεργασίας του από το νέο σύστημα εκτύπωσης αδειών οδήγησης. Οι ετικέτες αυτές είναι αυτοκόλλητες, προεκτυπωμένου γραμμωτού κώδικα και θα διατίθενται σε φύλλα τυποποιημένης διάστασης Α4 για κάθε Υπηρεσία Μεταφορών και Επικοινωνιών χωριστά.

γ) Φύλλα αυτοκόλλητων γραμμωτών κωδίκων τυποποιημένης διάστασης Α4.

     Φύλλο 1.

       Περιέχει ετικέτες για σήμανση των αιτήσεων εκτύπωσης των αδειών οδήγησης.

     Φύλλο 2.

       Περιέχει ετικέτες για σήμανση χαρτοκιβωτίων, τα οποία περιέχουν τις αιτήσεις. Κατά την παραλαβή της αίτησης εκτύπωσης άδειας οδήγησης, είναι απαραίτητο ο αρμόδιος υπάλληλος να εκτελέσει τις διαδικασίες σήμανσης με τέτοιο τρόπο, ώστε να είναι δυνατή η ορθή επεξεργασία τους από το Ολοκληρωμένο Σύστημα της Διεύθυνσης Διαβατηρίων. Τονίζεται ότι, εάν η αλληλουχία ενεργειών δεν πραγματοποιηθεί όπως προβλέπεται και περιγράφεται στην παρούσα, θα εμφανιστούν προβλήματα στην επεξεργασία της συγκεκριμένης αίτησης. Καμία αίτηση δεν είναι δυνατόν να επεξεργαστεί από την Διεύθυνση Διαβατηρίων, εάν ανακύψει οποιαδήποτε αναντιστοιχία σήμανσης. 

       Τα εν λόγω υλικά σήμανσης παράγονται από τη Διεύθυνση Διαβατηρίων και αποστέλλονται για χρήση σε όλες τις ΝΥΜΕ.

δ) Επιστολικοί φάκελοι αδειών οδήγησης μεγέθους C6.

       O φάκελος μεγέθους C6 χρησιμοποιείται για την τοποθέτηση της εκτυπωθείσας άδειας οδήγησης ή της επιστολής, στην οποία αναγράφονται οι λόγοι απόρριψης του αιτήματος εκτύπωσης. 

       Είναι τύπου «σακούλας», βάρους 80 γραμμαρίων, μεγέθους 11,5×16,5, χρώματος κίτρινου και φέρει τυπωμένα τον τίτλο της Διεύθυνσης Διαβατηρίων, τον γραμμωτό κώδικα (barcode) που προσδιορίζει την αποδέκτρια Υπηρεσία, καθώς και τα  στοιχεία ταυτότητας του αιτήσαντος την άδεια οδήγησης.

      Με τα υλικά αυτά εφοδιάζεται μόνο η Διεύθυνση Διαβατηρίων.

ε) Κουτιά συσκευασίας αιτήσεων εκτύπωσης αδειών οδήγησης (χαρτοκιβώτια).

      Οι ΝΥΜΕ αποστέλλουν τις Αιτήσεις Εκτύπωσης αδειών οδήγησης στην Διεύθυνση Διαβατηρίων μέσα στα ειδικά χαρτοκιβώτια,  χωρητικότητας μέγιστου αριθμού εκατό (100) αιτήσεων.

      Η κατασκευή του εργονομικά σχεδιασμένου χαρτοκιβωτίου είναι με εκτύπωση σε χαρτόνι, καφέ χρώματος, οι δε εσωτερικές διαστάσεις του είναι: Ύψος 5cm, Πλάτος 24cm, Βάθος 33cm. 

      Οι συσκευασίες πριν την αποστολή τους θα σημαίνονται με την κατάλληλη αυτοκόλλητη ετικέτα γραμμωτού κώδικα. Ο γραμμωτός κώδικας, αποτελεί μοναδικό αριθμό για το χαρτοκιβώτιο και το περιεχόμενό του και χαρακτηρίζεται ως αριθμός παρτίδας. Ο αριθμός παρτίδας και ο αριθμός αίτησης αποτελούν μοναδικά στοιχεία - κλειδιά αναζήτησης στοιχείων μέσω του συστήματος εκτύπωσης των αδειών οδήγησης.

      Στην ετικέτα αποτυπώνονται ο κωδικός του σημείου αποστολής και ο σειριακός αριθμός της παρτίδας. Κάτω από τον κωδικό του σημείου αποστολής και της παρτίδας τυπώνεται σε αλφαβητική μορφή το σημείο αποστολής.

στ) Αυτοκόλλητες ταινίες 

       Οι ΝΥΜΕ είναι εφοδιασμένες με αυτοκόλλητες ταινίες, για την ασφαλή σφράγιση των χαρτοκιβωτίων, εντός των οποίων θα τίθενται οι αιτήσεις-εκτύπωσης. Οι ταινίες αυτές αποστέλλονται στις ΝΥΜΕ από την Δ/νση Διαβατηρίων. 

ΚΕΦΑΛΑΙΟ  Ε΄ 

ΕΝΤΥΠΟ ΤΗΣ ΝΕΑΣ ΑΔΕΙΑΣ ΟΔΗΓΗΣΗΣ

       Η νέα άδεια οδήγησης εκτυπώνεται σε κάρτα μεγέθους μορφοτύπου ID1, κατασκευάζεται από πολυανθρακικό υλικό και είναι συμβατή με τα Διεθνή Πρότυπα ISO/IEC10373 και ISO/IEC7810. 

To κυρίως σώμα της κάρτας δεν αντιδρά στο υπεριώδες φως. 

      Περιλαμβάνει σχέδιο ασφαλείας του φόντου το οποίο προορίζεται να ανθίσταται στην παραποίηση με σάρωση, εκτύπωση ή αντιγραφή και για το οπoίο χρησιμοποιείται η εκτύπωση με ιριδισμό με πολύχρωμες μελάνες ασφαλείας (ροζ και μπλέ χρώμα), περιέχει θετική και αρνητική εκτύπωση των συμπλέκτων κυματοειδών γραμμών και περιλαμβάνει μικροσκοπική γραφή (microprinting). 

      Η εκτύπωση των στοιχείων γίνεται με χάραξη μέσω λέιζερ. 

      Στο πεδίο της φωτογραφίας το σχέδιο ασφαλείας του φόντου και η φωτογραφία αλληλοκαλύπτονται (φθίνον σχέδιο).

      Επιπλεόν το έντυπο της άδειας οδήγησης ασφαλίζεται κατά της πλαστογράφησης εκτυπώνοντας εκτός από την εμφανή φωτογραφία του κατόχου, και «κρυφή», ορατή μόνο κάτω από την επίδραση του υπεριώδους φωτός.

      Χρησιμοποιείται ειδική μεμβράνη ασφαλείας η οποία κατασκευάζεται αποκλειστικά για το έντυπο της αδείας οδήγησης και δεν πωλείται στο εμπόριο. Η ειδική μεμβράνη περιλαμβάνει ολογραφήματα (crystalgrams), ειδικά ολογραφήματα μεταβλητής εικόνας, μικροεκτυπώσεις αόρατες δια του γυμνού οφθαλμού κ.λπ. 

      Στην εμπρόσθια όψη εκτυπώνονται οι λέξεις «ΑΔΕΙΑ ΟΔΗΓΗΣΗΣ»,«ΕΛΛΗΝΙΚΗ ΔΗΜΟΚΡΑΤΙΑ» και το διακριτικό σήμα της Ελλάδας «GR» τυπωμένο αρνητικά μέσα σε ένα μπλε παραλληλόγραμμο και περιβαλλόμενο από δώδεκα κίτρινα αστέρια.

      Επίσης στην ίδια όψη εκτυπώνεται παράσταση με το αστέρι της Βεργίνας η οποία αλλάζει χρωματισμό σε μπλέ και πράσινο χρώμα ανάλογα με την οπτική γωνία παρατήρησης.

ΚΕΦΑΛΑΙΟ ΣΤ’

ΕΝΗΜΕΡΩΣΗ ΚΑΙ ΕΦΑΡΜΟΓΗ


Κατόπιν των προαναφερθέντων και στα πλαίσια υλοποίησης της στρατηγικής για την εκτύπωση της νέας, υψηλού βαθμού ασφάλειας άδειας οδήγησης, ορίζουμε τα ακόλουθα:

          α) Οι ΝΥΜΕ παρακαλούνται όπως τηρήσουν και εφαρμόσουν πιστά την κείμενη νομοθεσία, καθώς και τις οδηγίες που περιλαμβάνονται στην παρούσα, αναφορικά με τις άδειες οδήγησης. 

          β) Οι Προϊστάμενοι των Διευθύνσεων Μεταφορών και Επικοινωνιών καθώς και οι Προϊστάμενοι των Υπηρεσιών εκδόσεων αδειών οδήγησης των Ν.Α. της χώρας, παρακαλούνται όπως προβούν σε λεπτομερή ανάπτυξη της παρούσας στο προσωπικό και ασκούν συνεχή και ουσιαστική καθοδήγηση και έλεγχο για το αντικείμενο του θέματος. Επίσης  οι Προϊστάμενοι των Διευθύνσεων Μεταφορών και Επικοινωνιών, πέραν της συνεχούς – ουσιαστικής καθοδήγησης και ελέγχου του 

προσωπικού που στελεχώνει τις υπηρεσίες έκδοσης των αδειών οδήγησης πρέπει να ενεργούν και συνεχείς – τακτικούς ελέγχους και να επιλαμβάνονται – επιλύουν τα ανακύπτοντα προβλήματα ενημερώνοντας σχετικά το ΥΜΕ και την Διεύθυνση Διαβατηρίων. Τα ονόματα των ορισθέντων υπαλλήλων των υπηρεσιών εκδόσεων αδειών οδήγησης και τα τηλέφωνα επικοινωνίας, ως και μεταβολές αυτών, γνωστοποιούνται άμεσα στη Διεύθυνση Διαβατηρίων. 

       γ) Η ΔΟΠ του Υπουργείου Μεταφορών και Επικοινωνιών δημιουργεί σε συνεργασία με την 

Διεύθυνση Διαβατηρίων την μηχανογραφική εφαρμογή προκειμένου οι πολίτες να πληροφορούνται ανά πάσα στιγμή την μέσω της ιστοσελίδας του ΥΜΕ και να παρακολουθούν την εξέλιξη της πορείας συγκεκριμένου αιτήματος έκδοσης άδειας οδήγησης.

Παρακαλούμε για την πιστή εφαρμογή της παρούσας. 

                                                      Η ΓΕΝΙΚΗ  Δ/ΝΤΡΙΑ

                                                     ΕΥΑΓΓΕΛΙΑ   ΤΣΑΓΚΑ

ΠΙΝΑΚΑΣ ΑΠΟΔΕΚΤΩΝ

Ι. Αποδέκτες προς ενέργεια                                         Ακριβές αντίγραφο

  1. Ν.Α. της χώρας

    α) Γραφείο Νομάρχη

    β) Δ/νσεις, Τμήματα και Γραφεία Μεταφορών              Ελένη Ζούγκου

        και Επικοινωνιών 

  2. Υπουργείο Εσωτερικών

 Αρχηγείο Ελληνικής Αστυνομίας

 Κλάδος Ασφάλειας & Τάξης

 Δ/νση Διαβατηρίων 

 Χίου 8

 161 21 Καισαριανή

  3. Υπουργείο Εσωτερικών

       Για τις Υπηρεσίες ΚΕΠ

ΙΙ. Αποδέκτες προς κοινοποίηση

1. Πολιτικό Γραφείο Υπουργού Μ.Ε.

2. Υπουργείο Εσωτερικών

(υπόψη κ. Υπουργού και κ. Υφυπουργού)

   3. Υπουργείο Εσωτερικών

       Αρχηγείο Ελληνικής Αστυνομίας

       (υπόψη Αρχηγού Ελληνικής Αστυνομίας)   

   4. Γραφείο Γενικού Γραμματέα

   5. Γενικό Δ/ντή Διοικητικής Υποστήριξης

   6. Γενική Δ/ντρια Μεταφορών

   7. ΔΟΠ 

   8. Διεύθυνση Οικονομικών Υπηρεσιών

   9. ΣΕΕΥΜΕ

 10. Π.Ο.Ε.Ε.Ο.Α.Μ.

      Θουκυδίδου 2-4

      155 61 Χολαργός – Αθήνα

 11. Ο.Ε.Υ.Ο.Α.Μ.Ε.

      Θεσ/κης 9

      211 00 Ναύπλιο

 12. Σ.Ε.Ε.Ο.Α.Δ.Α.

      Μενελάου 157

      131 22 Ίλιον Αττικής

 13. Ένωση Εκπαιδευτών Οδηγών

      Αυτοκινήτων – Μοτοσικλετών Ελλάδας

      Μακεδονίας 5, Καλλιθέα

ΙΙΙ. Εσωτερική διανομή

      ΔΟΑΠ-Τμήμα Β΄(2) 

                       ΠΑΡΑΡΤΗΜΑ

Στο παρόν παράρτημα περιλαμβάνονται ΝΟΜΟΘΕΣΙΑ, ΕΝΤΥΠΑ, ΚΑΤΑΣΤΑΣΕΙΣ, ΠΙΝΑΚΕΣ

ΕΝΤΥΠΑ ως εξής : 

α) Πίνακας με ημερομηνίες νέου εντύπου αδείας οδήγησης για άδειες που θα χορηγηθούν μέχρι 

    και τις 18-1-2013

β) Πίνακας με τον τρόπο εγγραφής των κωδικών επί της αδείας οδήγησης

γ) Το έντυπο της αίτησης εκτύπωσης άδειας οδήγησης

δ) Τρόπος μεταγραφής των ελληνικών χαρακτήρων σε λατινικούς σύμφωνα με το

    πρότυπο ΕΛΟΤ 743 Ε2

ε) Φύλλο 1 (παραδείγματα γραμμωτών κωδίκων για τις έντυπα αιτήσεων εκτύπωσης 

     αδειών οδήγησης) και 

    Φύλλο 2 ( παραδείγματα γραμμωτών κωδίκων για τα χαρτοκιβώτια) 

στ) Κατάσταση της Υπηρεσίας Μεταφορών με τις αιτήσεις που συνοδεύει το ειδικό κιβώτιο

 ζ) Κατάσταση της Δ/νσης Διαβατηρίων στην οποία αναφέρονται ο συνολικός αριθμός και οι

    συγκεκριμένες άδειες που περιλαμβάνονται στην αποστολή και η οποία εσωκλείεται στο 

    ειδικό κιβώτιο

 η) Απόσπασμα της κ.υ.α. οικ. 43206/6028/4-8-2008 

ΗΜΕΡΟΜΗΝΙΕΣ ΝΕΟΥ ΕΝΤΥΠΟΥ ΑΔΕΙΑΣ ΟΔΗΓΗΣΗΣ ΓΙΑ ΟΣΕΣ ΚΑΤΗΓΟΡΙΕΣ ΑΔΕΙΩΝ ΟΔΗΓΗΣΗΣ ΧΟΡΗΓΗΘΟΥΝ 

ΜΕΧΡΙ ΚΑΙ ΤΙΣ 18-1-2013

Διαδικασία / Υπηρεσία
Ημερ/νία έκδοσης 

(θέση 4α)
Ημερ/νία λήξης

(θέση 4β)
Ημερ/νία έκδοσης κατηγορίας (θέση 10)
Ημερ/νία λήξης κατηγορίας (θέση 11)

1. Χορήγηση (αρχική ή επέκταση)
Ημέρα επιτυχούς πρακτικής εξέτασης της τελευταίας – χρονικά κατηγορίας
65ο έτος της ηλικίας ή 5 έτη από την ημέρα επιτυχούς εξέτασης (κατηγ. Β+Ε, Γ, Δ κλπ) ή λιγότερο από τα παραπάνω για ιατρικούς λόγους
Ημέρα επιτυχούς πρακτικής εξέτασης κάθε κατηγορίας
65ο έτος της ηλικίας ή 5 έτη από την ημέρα επιτυχούς εξέτασης ή λιγότερο από τα παραπάνω για ιατρικούς λόγους, για όλες τις κατηγορίες 

2. Αντικατάσταση παλαιού εντύπου
Ημέρα επιτυχούς πρακτικής εξέτασης της τελευταίας κατηγορίας που απέκτησε ή προηγούμενης ανανέωσης, κατά περίπτωση
65ο έτος της ηλικίας ή 5 έτη από την ημέρα επιτυχούς εξέτασης ή προηγούμενης ανανέωσης (κατηγ. Β+Ε, Γ, Δ κλπ) – ή ότι άλλο προβλέπεται στην προηγούμενη άδεια
Ημέρα επιτυχούς πρακτικής εξέτασης κάθε κατηγορίας
65ο έτος της ηλικίας ή 5 έτη από την ημέρα επιτυχούς εξέτασης ή προηγούμενης ανανέωσης, κατά περίπτωση -  ή ότι άλλο προβλέπεται στην προηγούμενη άδεια, για όλες τις κατηγορίες

3. Μετατροπή ισχύουσας άδειας από Ε.Ε. – Ελβετία - Διπλωματικό
Ημερομηνία χορήγησης ή τελευταίας ανανέωσης στην ξένη χώρα
65ο έτος της ηλικίας ή 5 έτη από την ημέρα έκδοσης της ξένης άδειας (κατηγ. Β+Ε, Γ, Δ κλπ)
Ημέρα επιτυχούς πρακτικής εξέτασης κάθε κατηγορίας (από τη ξένη άδεια)
65ο έτος της ηλικίας ή 5 έτη από την ημέρα έκδοσης της ξένης άδειας, για όλες τις κατηγορίες

ή λιγότερο από τα παραπάνω αν προβλέπεται στη ξένη άδεια

4. Μετατροπή ισχύουσας άδειας τρίτων χωρών (ΕΣΣΔ, ΗΠΑ, Καναδάς κλπ)
Ημέρα κατάθεσης δικαιολογητικών για μετατροπή
65ο έτος της ηλικίας ή 5 έτη από την ημέρα μετατροπής (κατηγ. Β+Ε, Γ, Δ κλπ) ή λιγότερο από τα παραπάνω για ιατρικούς λόγους
Ημέρα επιτυχούς αρχικής χορήγησης κάθε κατηγορίας (από τη ξένη άδεια)
65ο έτος της ηλικίας ή 5 έτη από την ημέρα μετατροπής, ή λιγότερο από τα παραπάνω για ιατρικούς λόγους, για όλες τις κατηγορίες

5. Ανανέωση
Ημέρα κατάθεσης δικαιολογητικών για ανανέωση 
5 έτη (κατηγ. Β+Ε, Γ, Δ κλπ) ή 3 έτη για άνω των 65 ετών ή λιγότερο από τα παραπάνω για ιατρικούς λόγους, από την ημέρα κατάθεσης δικαιολογητικών για ανανέωση, ανεξαρτήτως αν η προηγούμενη άδεια έχει λήξει ή όχι
Ημέρα επιτυχούς πρακτικής εξέτασης κάθε κατηγορίας (ανεξαρτήτως αν είναι ελληνική ή Ε.Ε.)
5 έτη (κατηγ. Β+Ε, Γ, Δ κλπ) ή 3 έτη για άνω των 65 ετών ή λιγότερο από τα παραπάνω για ιατρικούς λόγους, από την ημέρα κατάθεσης δικαιολογητικών για ανανέωση, για όλες τις κατηγορίες

6. Αντίγραφο
Ημέρα επιτυχούς πρακτικής εξέτασης της τελευταίας κατηγορίας που απέκτησε ή προηγούμενης ανανέωσης, κατά περίπτωση
65ο έτος της ηλικίας ή 5 έτη από την ημέρα επιτυχούς εξέτασης ή προηγούμενης ανανέωσης (κατηγ. Β+Ε, Γ, Δ κλπ) -  ή ότι άλλο προβλέπεται στην προηγούμενη άδεια
Ημέρα επιτυχούς πρακτικής εξέτασης κάθε κατηγορίας
65ο έτος της ηλικίας ή 5 έτη από την ημέρα επιτυχούς εξέτασης ή προηγούμενης ανανέωσης (κατηγ. Β+Ε, Γ, Δ κλπ), -  ή ότι άλλο προβλέπεται στην προηγούμενη άδεια, για όλες τις κατηγορίες

7. Διόρθωση στοιχείων
Ημέρα επιτυχούς πρακτικής εξέτασης της τελευταίας κατηγορίας που απέκτησε ή προηγούμενης ανανέωσης, κατά περίπτωση
65ο έτος της ηλικίας ή 5 έτη από την ημέρα επιτυχούς εξέτασης ή προηγούμενης ανανέωσης (κατηγ. Β+Ε, Γ, Δ κλπ) -  ή ότι άλλο προβλέπεται στην προηγούμενη άδεια
Ημέρα επιτυχούς πρακτικής εξέτασης κάθε κατηγορίας
65ο έτος της ηλικίας ή 5 έτη από την ημέρα επιτυχούς εξέτασης ή προηγούμενης ανανέωσης (κατηγ. Β+Ε, Γ, Δ κλπ), -  ή ότι άλλο προβλέπεται στην προηγούμενη άδεια, για όλες τις κατηγορίες

8. Περιορισμός κατηγοριών ισχύουσας άδειας - οικειοθελώς
Ημέρα κατάθεσης δικαιολογητικών για περιορισμό
65ο έτος της ηλικίας ή 3 έτη για άνω των 65 ετών 
Ημέρα επιτυχούς πρακτικής εξέτασης κάθε κατηγορίας που εξακολουθεί να κατέχει 
65ο έτος της ηλικίας ή 3 έτη για άνω των 65 ετών 

9. Περιορισμός κατηγοριών ισχύουσας άδειας – για λόγους υγείας (Πρωτοβάθμια εξέταση ή ΔΙΕ)
Ημέρα κατάθεσης δικαιολογητικών για περιορισμό
65ο έτος της ηλικίας ή 3 έτη για άνω των 65 ετών ή λιγότερο από τα παραπάνω για ιατρικούς λόγους, από την ημέρα κατάθεσης δικαιολογητικών για περιορισμό
Ημέρα επιτυχούς πρακτικής εξέτασης κάθε κατηγορίας που εξακολουθεί να κατέχει
65ο έτος της ηλικίας ή 3 έτη για άνω των 65 ετών ή λιγότερο από τα παραπάνω για ιατρικούς λόγους, από την ημέρα κατάθεσης δικαιολογητικών για περιορισμό

10. Περιορισμός επαγγελματικής δραστηριότητας λόγω συνταξιοδότησης γήρατος (καταχώριση κωδικού 120 στη θέση 12)

Ημέρα προηγούμενης ανανέωσης
5 έτη (κατηγ. Β+Ε, Γ, Δ κλπ) ή 3 έτη για άνω των 65 ετών -  ή ότι άλλο προβλέπεται στην προηγούμενη άδεια, από την ημέρα προηγούμενης ανανέωσης
Ημέρα επιτυχούς πρακτικής εξέτασης κάθε κατηγορίας
5 έτη (κατηγ. Β+Ε, Γ, Δ κλπ) ή 3 έτη για άνω των 65 ετών -  ή ότι άλλο προβλέπεται στην προηγούμενη άδεια, από την ημέρα προηγούμενης ανανέωσης

11. Περιορισμός επαγγελματικής δραστηριότητας λόγω συνταξιοδότησης για λόγους υγείας (καταχώριση κωδικού 120 στη θέση 12)
Ημέρα κατάθεσης δικαιολογητικών για περιορισμό
65ο έτος της ηλικίας ή 5 έτη (κατηγ. Β+Ε, Γ, Δ κλπ) ή 3 έτη αν είναι άνω των 65 ετών, ή λιγότερο από τα παραπάνω για ιατρικούς λόγους, από την ημέρα κατάθεσης δικαιολογητικών για περιορισμό
Ημέρα επιτυχούς πρακτικής εξέτασης κάθε κατηγορίας
65ο έτος της ηλικίας ή 5 έτη (κατηγ. Β+Ε, Γ, Δ κλπ) ή 3 έτη αν είναι άνω των 65 ετών, ή λιγότερο από τα παραπάνω για ιατρικούς λόγους, από την ημέρα κατάθεσης δικαιολογητικών για περιορισμό, για όλες τις κατηγορίες

           ΤΡΟΠΟΣ ΕΓΓΡΑΦΗΣ ΤΩΝ ΚΩΔΙΚΩΝ ΕΠΙ ΤΗΣ ΑΔΕΙΑΣ ΟΔΗΓΗΣΗΣ

Σύνταξη κωδικών για τις άδειες οδήγησης 

Για την ορθή απεικόνιση των κωδικών πάνω στην άδεια οδήγησης δημιουργήθηκε η παρακάτω σύνταξη:

.
(τελεία)
Διαχωρισμός μεταξύ κύριων και βοηθητικών κωδικών

, 
(κόμμα)
Διαχωρισμός μεταξύ διαφορετικών κωδικών

+
(συν)
Συνδιασμός των σχετικών κωδικών

/ 
(πλαγία)
Επιλογή μεταξύ δύο κωδικών (ή ομάδων κωδικών)

( ) 
(σε παρένθεση)
 Ομαδοποίηση (ή κατηγοριοποίηση) δύο ή περισσοτέρων σχετικών κωδικών



Η αυστηρή χρήση της σύνταξης είναι ουσιαστική για την ηλεκτρονική αποθήκευση και / ή για διεθνή 

ανταλλαγή δεδομένων αδειών οδήγησης. 

Παραδείγματα: 

10,20,25
Τροποποιημένη μετάδοση της κίνησης, τροποποιημένα συστήματα πέδησης, τροποποιημένα συστήματα επιτάχυνσης 




10.02,20.06
Αυτόματη μετάδοση κίνησης, χειροκίνητη πέδηση (προσαρμοσμένη) - χειρόφρενο




20.06+90.04
Χειροκίνητη πέδηση (προσαρμοσμένη), εγκατεστημένη για να χρησιμοποιείται με το δεξί χέρι




25.04+90.04
Χειροκίνητος επιταχυντής, εγκατεστημένος για να χρησιμοποιείται με το δεξί χέρι




(40.01/40.11+90.03)
Τυποποιημένο υποβοηθούμενο σύστημα κατεύθυνσης, ή ένα χερούλι πάνω στο τιμόνι εγκατεστημένο για να χρησιμοποιείται με το αριστερό χέρι.




10.02,20.06+90.04,25.04+90.04,30.05,(40.01/40.11+90.03)
Συνδιασμός κάποιων από τα προαναφερθέντα παραδείγματα.




50.12345678
Ισχύει αποκλειστικά για ειδικό όχημα με  αριθμό πλαισίου 123456789.  Ο αριθμός πλαισίου (Αναγνωριστικός αριθμός Οχήματος ) καθορίζεται στο ISO 3779 «οδικά οχήματα - Αριθμός πλαισίου - Περιεχόμενα και δομή». Ένας πλήρες αριθμός πλαισίου έχει 17 χαρακτήρες. Για τη χρήση του κωδικού 50 συνιστάται να χρησιμοποιούνται μόνο οι τελευταίοι 8 χαρακτήρες του αριθμού πλαισίου που χρησιμοποιούνται για την ταυτότητα ενός ειδικού οχήματος ( Τμήμα Αναγνώρισης Οχημάτων). Στον αριθμό πλαισίου δεν επιτρέπονται σύμβολα (σημεία στίξης) και κενά (διαστήματα).




51.aabbcc
Ισχύει αποκλειστικά για ένα ειδικό όχημα με αριθμό κυκλοφορίας οχήματος aabbcc. Πρέπει να χρησιμοποιηθεί ο πλήρης αριθμός κυκλοφορίας του οχήματος. 

      Χρήση των κωδικών για άδειες οδήγησης κατηγοριών Α, Β, Γ και Δ.

Δεν είναι όλοι οι βοηθητικοί κωδικοί εφαρμόσιμοι για όλες τις κατηγορίες αδειών οδήγησης. Ο παρακάτω   πίνακας δίνει μια γενική εικόνα της χρήσης των κωδικών   στις άδειες οδήγησης των κατηγοριών Α, Β, Γ και Δ.

Κώδικας
Περιγραφή του κωδικού
A
B
Γ
Δ

10.01
Χειροκίνητη μετάδοση κίνησης 
X
X
X
X

10.02
Αυτόματο κιβώτιο ταχυτήτων
X
X
X
X

10.03
Ηλεκτρονικό κιβώτιο ταχυτήτων
X
X
X
X

10.04
Προσαρμοσμένος μοχλός αλλαγής ταχυτήτων
X
X
X
X

10.05
Χωρίς βοηθητικό κιβώτιο ταχυτήτων
-
-
X
-

15.01
Προσαρμοσμένος ποδομοχλός συμπλέκτη
-
X
X
X

15.02
Χειροκίνητος συμπλέκτης 
X
X
X
X

15.03
Αυτόματος συμπλέκτης 
X
X
X
X

15.04
Εμπρόσθιο/ πλευρικό διαχωριστικό ποδόπληκτρου συμπλέκτη/αποσπασμένο ποδόπληκτρο συμπλέκτη.
-
X
X
X

20.01
Τροποποιημένο ποδόπληκτρο  πέδησης 
-
X
X
X

20.02
 Πεπλατυσμένο ποδόπληκτρο  πέδησης 
-
X
X
X

20.03
Ποδομοχλός πέδησης κατάλληλος για χρήση με το αριστερό πόδι
-
X
X
X

20.04
Ποδομοχλός πέδησης  με υποδοχή υποδήματος.
-
X
-
-

20.05
Ποδόπληκτρο πέδησης μεταβλητής κλίσης.
-
X
-
-

20.06
Χειροκίνητη (προσαρμοσμένη) πέδηση πορείας.
-
X
-
-

20.07
Μέγιστη χρήση ενισχυμένης πέδησης πορείας.
-
X
X
X

20.08
Μέγιστη χρήση πέδησης έκτακτης ανάγκης ενσωματωμένη στην πέδηση πορείας.
-
X
X
X

20.09
Προσαρμοσμένη πέδηση στάθμευσης
-
X
X
X

20.10
Ηλεκτρική Πέδηση στάθμευσης  
-
X
X
X

20.11
(Προσαρμοσμένη)  ποδοκίνητη πέδηση στάθμευσης.
-
X
X
X

20.12
Εμπρόσθιο/πλευρικό διαχωριστικό ποδόπληκτρου πέδησης/αποσπασμένο ποδόπληκτρο πέδησης.
-
X
X
X

20.13
Χειρισμός πέδησης με το γόνατο
-
X
-
-

20.14
Ηλεκτρική πέδηση πορείας
-
X
X
X

25.01
Προσαρμοσμένο ποδόπληκτρο επιταχυντή 
-
X
X
X

25.02
Ποδόπληκτρο επιταχυντή με αποτύπωμα υποδήματος.
-
X
X
X

25.03
Ποδομοχλός επιταχυντή μεταβλητής κλίσης.
-
X
-
-

25.04
Χειροκίνητος επιταχυντής 
-
X
-
-

25.05
Επιταχυντής στο γόνατο.
-
X
-
-

25.06
Επιταχυντής με σερβομηχανισμό ( ηλεκτρονικός, πνευματικός ).
X
X
X
X

25.07
Ποδόπληκτρο επιταχυντή στα αριστερά του πεντάλ πέδησης.
-
X
X
X

25.08
Ποδόπληκτρο επιταχυντή στα αριστερά.
-
X
X
X

25.09
Εμπρόσθιο/πλευρικό διαχωριστικό ποδόπληκτρου επιταχυντή/ αποσπασμένο ποδόπληκτρο επιταχυντή.
-
X
X
X

30.01
Παράλληλα ποδόπληκτρα.
-
X
X
X

30.02
Ποδόπληκτρα στο (ή σχεδόν ) ίδιο ύψος.
-
X
X
X

30.03
Ποδόπληκτρα επιταχυντή και πέδησης μεταβλητής κλίσης.
-
X
-
-

30.04
Ποδόπληκτρα επιταχυντή και πέδησης μεταβλητής κλίσης και νάρθηκα. 
-
X
-
-

30.05
Πλευρικό διαχωριστικό ποδόπληκτρου επιταχυντή και πέδησης/αποσπασμένο ποδόπληκτρο επιταχυντή και πέδησης.
-
X
-
-

30.06
Ανυψούμενο δάπεδο.
-
X
X
X

30.07
Διαχωριστικό στη πλευρά του ποδόπληκτρου πέδησης.
-
X
X
X

30.08
Διαχωριστικό για νάρθηκα στη πλευρά του ποδόπληκτρου πέδησης.
-
X
X
X

30.09
Διαχωριστικό μπροστά από τα ποδόπληκτρα  επιταχυντή και τα ποδόπληκτρα πέδησης.
-
X
-
-

30.10
Υποστήριγμα πτέρνας / κνήμης.
X
X
-
-

30.11
Ηλεκτρικός Επιταχυντής και ηλεκτρική  πέδηση
-
X
-
-

35.01
Χειριστήρια που λειτουργούν χωρίς αρνητική επίδραση στην οδήγηση και στον χειρισμό.
X
X
X
X

35.02
Χειριστήρια που λειτουργούν χωρίς να αφήνεις το τιμόνι και τα εξαρτήματα ( πλήκτρο, περόνη κ.λπ.)
- 
X
X
X

35.03
Χειριστήρια που λειτουργούν χωρίς να αφήνεις το τιμόνι και τα εξαρτήματα ( πλήκτρο, περόνη κ.λπ.) με το αριστερό χέρι.
- 
X
X
X

35.04
Χειριστήρια που λειτουργούν χωρίς να αφήνεις το τιμόνι και τα εξαρτήματα ( πλήκτρο, περόνη κ.λπ.) με το δεξί χέρι.
- 
X
X
X

35.05
Χειριστήρια  που λειτουργούν χωρίς να αφήνεις το τιμόνι και τα εξαρτήματα ( πλήκτρο, περόνη κ.λπ.) και των συνδυασμένων μηχανισμών πέδησης και επιταχυντή.
-
X
X
X

40.01
Τυποποιημένο υποβοηθούμενο σύστημα διεύθυνσης..
-
X
X
X

40.02
Ενισχυμένο υποβοηθούμενο σύστημα διεύθυνσης..
-
X
-
-

40.03
Σύστημα διεύθυνσης με εφεδρικό σύστημα.
-
X
-
-

40.04
Μεταβαλλόμενη (δηλαδή να επιμηκύνεται) κολώνα τιμονιού.
-
X
-
-

40.05
Προσασρμοσμένο  τιμόνι  (φαρδύτερη και/ η λεπτότερη διατομή τιμονιού, μειωμένη  διάμετρος τιμονιού κ.λπ.)
- 
X
-
-

40.06
Τιμόνι μεταβλητής κλίσης.
-
X
-
-

40.07
Κατακόρυφο τιμόνι.
-
X
-
-

40.08
Οριζόντιο τιμόνι.
-
X
-
-

40.09
Οδήγηση με το πόδι.
-
X
-
-

40.10
Εναλλακτικό προσαρμοσμένο τιμόνι (χειριστήριο χειρός κ.λπ.).
-
X
-
-

40.11
Κουμπί στο τιμόνι.
-
X
-
-

40.12
Νάρθηκας χειρός στο τιμόνι.
-
X
-
-

40.13
Με τενόθεση νάρθηκα.
-
X
-
-

42.01
Εξωτερικός (αριστερός ή ) δεξιός-πλαϊνός μπροστινός καθρέπτης.
-
X
-
-

42.02
Εξωτερικός  καθρέπτης στο φτερό του αμαξώματος.
-
X
-
-

42.03
Πρόσθετος εσωτερικός καθρέπτης για την παρακολούθηση της κυκλοφορίας.
-
X
-
-

42.04
Πανοραμικός εσωτερικός μπροστινός καθρέπτης.
-
X
-
-

42.05
Κάτοπτρο νεκρού σημείου.
X
X
-
-

42.06
Ηλεκτρικά εξωτερικά κάτοπτρα .
-
X
-
-

43.01
Κάθισμα οδηγού σε ύψος που επιτρέπει τη καλή ορατότητα και σε σωστή απόσταση από το τιμόνι και το ποδόπληκτρο.
- 
X
X
X

43.02
Κάθισμα οδηγού προσαρμοσμένο στη σωματική διαμόρφωση του οδηγού.
-
X
X
X

43.03
Κάθισμα  οδηγού  με πλάγιο υποστήριγμα για περισσότερη ευστάθεια.
-
X
X
X

43.04
Κάθισμα οδηγού με βραχίονες.
-
X
X
X

43.05
Επιμήκυνση της μετατόπισης του καθίσματος  του οδηγού.
-
X
X
X

43.06
Προσαρμογή της ζώνης ασφαλείας.
-
X
X
X

43.07
Ζώνη ασφαλείας τύπου σαγής (4 σημείων )
-
X
-
-

44.01
Με μια πέδη μόνο.
X
-
-
-

44.02
(Προσαρμοσμένη) χειροκίνητη πέδη (εμπρόσθιος τροχός)
X
-
-
-

44.03
(Προσαρμοσμένη) ποδοκίνητη πέδη (πίσω τροχός ).
X
-
-
-

44.04
(Προσαρμοσμένος) χειρισμός επιταχυντή.
X
-
-
-

44.05
(Προσαρμοσμένη) χειροκίνητη μετάδοση κίνησης και χειροκίνητος συμπλέκτης.
X
-
-
-

44.06
(Προσαρμοσμένα ) κάτοπτρα οδήγησης.
X
-
-
-

44.07
(Προσαρμοσμένα) χειριστήρια ( δείκτες κατεύθυνσης, λυχνία πέδησης).
X
-
-
-

44.08
Ύψος καθίσματος που επιτρέπει στον οδηγό, στη στάση καθημένου, να έχει ταυτόχρονα και τα δύο πόδια επί του οδοστρώματος.
X
-
-
-

45
Μοτοσικλέτα με κάνιστρο μόνο. 
X
-
-
-

50
Ισχύει για ειδικό όχημα/αριθμός πλαισίου (αναγνωριστικός αριθμός του οχήματος, VIN).
X
X
-
-

51
Ισχύει για ειδικό όχημα/ πινακίδα κυκλοφορίας (αριθμός ταξινόμησης του οχήματος, VRN)
X
X
-
-

                                            ΦΥΛΛΟ  1

ΠΑΡΑΔΕΙΓΜΑΤΑ ΓΡΑΜΜΩΤΩΝ ΚΩΔΙΚΩΝ

Α) Για την αίτηση-εκτύπωσης

                                             ΦΥΛΛΟ 2

Β) Για το χαρτοκιβώτιο

                                  Κατάσταση αλφαβητική που εκδίδει η ΝΥΜΕ

Κατάσταση αλφαβητική που εκδίδει η Δ/νση Διαβατηρίων

BARCODE


(υποδηλώνει την ΝΥΜΕ και παρτίδα)


�
ΑΡΙΘΜΟΣ ΑΙΤΗΣΕΩΝ�
�
�



90�
�






�	 Σύμφωνα με το άρθρο 3 του ν. 2690/1999 ¨Κύρωση Κώδικα Διοικητικής Διαδικασίας και άλλες διατάξεις¨, καταχώρηση σε αίτηση στοιχείων για έκδοση διοικητικής πράξης γίνεται από τον ίδιο τον ενδιαφερόμενο. Εφ΄ όσον ο αιτών δηλώσει αδυναμία γραφής, αρμόδιος υπάλληλος , κατόπιν  προφορικής  έκθεσης του αιτήματος, οφείλει να συντάξει ο ίδιος την αίτηση.   


�	 Η διαδικασία  καθορίζεται από τη ΔΙΕΜ Φ.06-5/Α 12167/28-9-1983 απόφαση του Υπουργού Προεδρίας της 


	  Κυβέρνησης (ΦΕΚ 579/Β΄)


�	 Αν η άδεια οδήγησης έχει λήξει, τότε εφαρμόζεται η διαδικασία 5 – Ανανέωση, με ταυτόχρονη καταχώριση του κωδικού 120

